CELEX: 52019PC0207
Language: el
Date: 2019-04-30
Title: Πρόταση ΑΠΟΦΑΣΗ ΤΟΥ ΣΥΜΒΟΥΛΙΟΥ για τη θέση που πρέπει να ληφθεί εξ ονόματος της Ευρωπαϊκής Ένωσης στο πλαίσιο της επιτροπής συνεργασίας που συστάθηκε με τη συμφωνία συνεργασίας και τελωνειακής ένωσης μεταξύ της Ευρωπαϊκής Οικονομικής Κοινότητας και της Δημοκρατίας του Αγίου Μαρίνου όσον αφορά τις ισχύουσες διατάξεις για τη βιολογική παραγωγή και την επισήμανση των βιολογικών προϊόντων, και τις ρυθμίσεις για τις εισαγωγές βιολογικών προϊόντων

ΕΥΡΩΠΑΪΚΗ ΕΠΙΤΡΟΠΗ
            Βρυξέλλες, 30.4.2019
            COM(2019) 207 final
            2019/0100(NLE)
            Πρόταση
            ΑΠΟΦΑΣΗ ΤΟΥ ΣΥΜΒΟΥΛΙΟΥ
            για τη θέση που πρέπει να ληφθεί εξ ονόματος της Ευρωπαϊκής Ένωσης στο πλαίσιο της επιτροπής συνεργασίας που συστάθηκε με τη συμφωνία συνεργασίας και τελωνειακής ένωσης μεταξύ της Ευρωπαϊκής Οικονομικής Κοινότητας και της Δημοκρατίας του Αγίου Μαρίνου όσον αφορά τις ισχύουσες διατάξεις για τη βιολογική παραγωγή και την επισήμανση των βιολογικών προϊόντων, και τις ρυθμίσεις για τις εισαγωγές βιολογικών προϊόντων 
            
               
         
         
            
               ΑΙΤΙΟΛΟΓΙΚΗ ΕΚΘΕΣΗ
            
            
               1.Αντικείμενο της πρότασης
            
            
               Η παρούσα πρόταση αφορά απόφαση για τον καθορισμό της θέσης που πρέπει να ληφθεί εξ ονόματος της Ένωσης στην επιτροπή συνεργασίας ΕΕ-Αγίου Μαρίνου σε σχέση με την προβλεπόμενη έκδοση απόφασης για τις εφαρμοστέες διατάξεις, στο πλαίσιο της συμφωνίας ΕΕ-Αγίου Μαρίνου για τη συνεργασία και την τελωνειακή ένωση, για τη βιολογική παραγωγή, την επισήμανση των βιολογικών προϊόντων και τις ρυθμίσεις για τις εισαγωγές βιολογικών προϊόντων.
            
            
               2.Πλαίσιο της πρότασης
            
            
               2.1.Η συμφωνία συνεργασίας και τελωνειακής ένωσης μεταξύ της Ευρωπαϊκής Οικονομικής Κοινότητας και της Δημοκρατίας του Αγίου Μαρίνου 
            
            
               Η συμφωνία συνεργασίας και τελωνειακής ένωσης μεταξύ της Ευρωπαϊκής Οικονομικής Κοινότητας και της Δημοκρατίας του Αγίου Μαρίνου (εφεξής «η συμφωνία») αποσκοπεί στη δημιουργία τελωνειακής ένωσης μεταξύ των μερών και στην προώθηση της συνεργασίας μεταξύ τους με σκοπό τη συμβολή στην κοινωνική και οικονομική ανάπτυξη του Αγίου Μαρίνου και την ενίσχυση των σχέσεών τους. Η συμφωνία ετέθη σε ισχύ την 1η Απριλίου 2002. 
            
            
               2.2.Η επιτροπή συνεργασίας ΕΕ-Αγίου Μαρίνου
            
            
               Η επιτροπή συνεργασίας ΕΕ-Αγίου Μαρίνου είναι επιφορτισμένη με τη διαχείριση της συμφωνίας και τη διασφάλιση της ορθής εφαρμογής της. Απαρτίζεται από αντιπροσώπους της Επιτροπής (επικουρούμενους από εκπροσώπους των κρατών μελών) και του Αγίου Μαρίνου. Οι αποφάσεις λαμβάνονται με κοινή συμφωνία. Η προεδρία ασκείται από εκπρόσωπο της Επιτροπής από την 1η Ιανουαρίου έως τις 30 Ιουνίου κάθε έτους και από εκπρόσωπο του Αγίου Μαρίνου για το δεύτερο εξάμηνο του έτους.
            
            
               2.3.Προβλεπόμενη πράξη της επιτροπής συνεργασίας ΕΕ–Αγίου Μαρίνου
            
            
               Στην επόμενη σύνοδό της, η επιτροπή συνεργασίας ΕΕ-Αγίου Μαρίνου πρόκειται να εκδώσει απόφαση σχετικά με τις εφαρμοστέες διατάξεις για τη βιολογική παραγωγή, την επισήμανση των βιολογικών προϊόντων και τις ρυθμίσεις για τις εισαγωγές βιολογικών προϊόντων («η προβλεπόμενη πράξη»).
            
            
               Σύμφωνα με τον εσωτερικό κανονισμό της, η επιτροπή συνεργασίας προτίθεται να κάνει χρήση της δυνατότητας γραπτής διαδικασίας σύμφωνα με το άρθρο 6 του παραρτήματος I της «απόφασης Omnibus» (απόφαση αριθ. 1/2010 της επιτροπής συνεργασίας ΕΕ-Αγίου Μαρίνου της 29ης Μαρτίου 2010
                  1
               ).
            
            
               Σκοπός της προβλεπόμενης πράξης είναι η θέσπιση, μεταξύ των μερών της συμφωνίας, των εφαρμοστέων κανόνων της ΕΕ για τη βιολογική παραγωγή, την επισήμανση των βιολογικών προϊόντων και τις ρυθμίσεις για τις εισαγωγές βιολογικών προϊόντων. 
            
            
               Η αποσαφήνιση θα επιτρέψει στον Άγιο Μαρίνο να εφαρμόσει σωστά το κεκτημένο της ΕΕ και να αρχίσει εκ νέου το εμπόριο βιολογικών προϊόντων με την ΕΕ. Θα επιτρέψει επίσης στην ΕΕ να προσθέσει τον Άγιο Μαρίνο στο ηλεκτρονικό σύστημα ελέγχου και πραγματογνωμοσύνης στις συναλλαγές («TRACES»). Από τον Οκτώβριο του 2017, σύμφωνα με τον κανονισμό (ΕΕ) 2016/1842, κατέστη δυνατό να εκδοθεί και να εγκριθεί ηλεκτρονικό πιστοποιητικό ελέγχου (όπως απαιτείται για τη διάθεση εισαγόμενων προϊόντων για ελεύθερη κυκλοφορία στην Ένωση) μόνο μέσω του TRACES. Προηγουμένως, το πιστοποιητικό εξεδίδετο μόνο σε χαρτί. 
            
            
               Η προβλεπόμενη πράξη θα επιτρέψει στις αρχές του Αγίου Μαρίνου να λαμβάνουν αποφάσεις στον τομέα που καλύπτει η πράξη και να κάνουν ανακοινώσεις όταν οι σχετικές διατάξεις αναφέρονται σε αποφάσεις ή ανακοινώσεις των κρατών μελών της ΕΕ.   
            
            
               3.Θέση που πρέπει να ληφθεί εξ ονόματος της Ένωσης
            
            
               Η συμφωνία ΕΕ-Αγίου Μαρίνου απαιτεί από τον Άγιο Μαρίνο να εφαρμόζει τα μέρη του κεκτημένου της ΕΕ που καλύπτονται από τη συμφωνία, όπως εφαρμόζεται στην ΕΕ και, όπου είναι αναγκαίο, για την ορθή λειτουργία της συμφωνίας. Προβλέπει ότι οι εφαρμοστέες διατάξεις, συμπεριλαμβανομένων των κανόνων ποιότητας, καθορίζονται λεπτομερέστερα από την επιτροπή συνεργασίας. Για να εξασφαλιστεί η ασφάλεια δικαίου και να υποστηριχθεί η ορθή λειτουργία της τελωνειακής ένωσης που θεσπίστηκε με τη συμφωνία, είναι τώρα αναγκαίο να αποσαφηνιστεί το ισχύον κεκτημένο στον τομέα της βιολογικής παραγωγής, της επισήμανσης των βιολογικών προϊόντων και των ρυθμίσεων για τις εισαγωγές βιολογικών προϊόντων. Το παρόν σχέδιο απόφασης της επιτροπής συνεργασίας ΕΕ-Αγίου Μαρίνου παρέχει τη διευκρίνιση αυτή. 
            
            
               
                  Τα σχετικά μέρη του κεκτημένου (όπως τροποποιήθηκαν και διορθώθηκαν) περιλαμβάνουν: 
               
            
            
               –τον κανονισμό (ΕΚ) αριθ. 834/2007 του Συμβουλίου για τη βιολογική παραγωγή και την επισήμανση των βιολογικών προϊόντων
                  2
               ,
            
            
               –τον κανονισμό (ΕΚ) αριθ. 889/2008 της Επιτροπής
                  3
                για τη θέσπιση λεπτομερών κανόνων εφαρμογής του κανονισμού (ΕΚ) αριθ. 834/2007 του Συμβουλίου και 
            
         
         
            
               –τον κανονισμό (ΕΚ) αριθ. 1235/2008 της Επιτροπής
                  4
                για τον καθορισμό των λεπτομερών κανόνων εφαρμογής του κανονισμού (ΕΚ) αριθ. 834/2007 του Συμβουλίου όσον αφορά τους όρους εισαγωγής βιολογικών προϊόντων από τρίτες χώρες.
            
            
               Η αποσαφήνιση, μέσω απόφασης της επιτροπής συνεργασίας, θα επιτρέψει στον Άγιο Μαρίνο να εφαρμόσει ορθά το κεκτημένο της ΕΕ, να αρχίσει εκ νέου το εμπόριο βιολογικών προϊόντων με την ΕΕ και να δώσει στην ΕΕ τη δυνατότητα να προσθέσει τον Άγιο Μαρίνο στο σύστημα «TRACES», το ηλεκτρονικό σύστημα ελέγχου και πραγματογνωμοσύνης στις συναλλαγές της ΕΕ (βλ. τμήμα 2.3). 
            
            
               Η συμφωνία ΕΕ-Αγίου Μαρίνου έχει ως στόχο να προωθήσει τη συνολική συνεργασία μεταξύ των μερών, να ενισχύσει τις μεταξύ τους σχέσεις και να συμβάλει στην κοινωνική και οικονομική ανάπτυξη του Αγίου Μαρίνου. Η αποσαφήνιση των κανόνων που πρέπει να εφαρμόζονται στα βιολογικά προϊόντα θα επιτρέψει στον Άγιο Μαρίνο να πραγματοποιεί εμπορικές συναλλαγές για τα προϊόντα αυτά και, συνεπώς, θα ενισχύσει την ειδική σχέση της ΕΕ με αυτόν, όπως προβλέπεται στο άρθρο 8 της Συνθήκης για την Ευρωπαϊκή Ένωση και στη δήλωση αριθ. 3 σχετικά με την εν λόγω διάταξη.
            
            
               Η πρόταση συνάδει με την αρχή της επικουρικότητας, δεδομένου ότι στόχος είναι να αποσαφηνιστεί η δυνατότητα εφαρμογής σε χώρα εκτός ΕΕ των κανόνων στον τομέα της βιολογικής γεωργίας που αποφασίζονται σε επίπεδο ΕΕ. Αυτό δεν μπορεί να επιτευχθεί από τα κράτη μέλη.
            
            
               4.Νομική βάση
            
            
               4.1.Διαδικαστική νομική βάση
            
            
               4.1.1.Αρχές
            
            
               Το άρθρο 218 παράγραφος 9 της Συνθήκης για τη λειτουργία της Ευρωπαϊκής Ένωσης (ΣΛΕΕ) προβλέπει την έκδοση αποφάσεων για τον καθορισμό «των θέσεων που θα πρέπει να ληφθούν, εξ ονόματος της Ένωσης, σε όργανο που συνιστάται από δεδομένη συμφωνία, όταν το εν λόγω όργανο καλείται να θεσπίσει πράξεις που παράγουν έννομα αποτελέσματα, με εξαίρεση τις πράξεις που συμπληρώνουν ή τροποποιούν το θεσμικό πλαίσιο της συμφωνίας».
            
            
                Οι «πράξεις που παράγουν έννομα αποτελέσματα» περιλαμβάνουν πράξεις οι οποίες παράγουν έννομα αποτελέσματα δυνάμει των κανόνων του διεθνούς δικαίου που διέπουν το εν λόγω όργανο, καθώς και μέσα που δεν έχουν δεσμευτική ισχύ βάσει του διεθνούς δικαίου, αλλά «μπορούν να επηρεάσουν με καθοριστικό τρόπο το περιεχόμενο των ρυθμίσεων που θεσπίζει ο νομοθέτης της Ένωσης».
                  5
               
            
            
               4.1.2.Εφαρμογή στην προκειμένη περίπτωση
            
            
               Η επιτροπή συνεργασίας ΕΕ-Αγίου Μαρίνου συνιστά όργανο που έχει συσταθεί με συμφωνία, συγκεκριμένα, τη συμφωνία συνεργασίας και τελωνειακής ένωσης μεταξύ της Ευρωπαϊκής Οικονομικής Κοινότητας και της Δημοκρατίας του Αγίου Μαρίνου.
            
            
               Η πράξη την οποία καλείται να θεσπίσει η επιτροπή συνεργασίας είναι πράξη που παράγει έννομα αποτελέσματα. 
            
            
               Η προβλεπόμενη πράξη έχει έννομα αποτελέσματα ως εξής: 
            
            
               Η συμφωνία ΕΕ-Αγίου Μαρίνου απαιτεί από τον Άγιο Μαρίνο να εφαρμόζει τα μέρη του κεκτημένου της ΕΕ που καλύπτονται από τη συμφωνία, όπως εφαρμόζεται στην ΕΕ και, όπου είναι αναγκαίο, για την ορθή λειτουργία της συμφωνίας.  
            
            
               Η συμφωνία προβλέπει ότι οι εφαρμοστέες διατάξεις, συμπεριλαμβανομένων των διατάξεων για τους κανόνες ποιότητας, καθορίζονται λεπτομερέστερα από την επιτροπή συνεργασίας. Για να εξασφαλιστεί η ασφάλεια δικαίου και να υποστηριχθεί η ορθή λειτουργία της τελωνειακής ένωσης που θεσπίστηκε με τη συμφωνία, είναι τώρα αναγκαίο να αποσαφηνιστεί το ισχύον κεκτημένο στον τομέα της βιολογικής παραγωγής, της επισήμανσης των βιολογικών προϊόντων και των ρυθμίσεων για τις εισαγωγές βιολογικών προϊόντων. Το σχέδιο απόφασης της επιτροπής συνεργασίας παρέχει την αποσαφήνιση αυτή. 
            
            
               Η αποσαφήνιση θα επιτρέψει στον Άγιο Μαρίνο να εφαρμόσει σωστά το κεκτημένο της ΕΕ και να αρχίσει εκ νέου το εμπόριο βιολογικών προϊόντων με την ΕΕ. Θα επιτρέψει επίσης στην ΕΕ να προσθέσει τον Άγιο Μαρίνο στο ηλεκτρονικό σύστημα ελέγχου και πραγματογνωμοσύνης στις συναλλαγές («TRACES»). 
            
            
               Από τον Οκτώβριο του 2017, σύμφωνα με τον κανονισμό (ΕΕ) 2016/1842, κατέστη δυνατό να εκδοθεί και να εγκριθεί ηλεκτρονικό πιστοποιητικό ελέγχου (όπως απαιτείται για τη διάθεση εισαγόμενων προϊόντων για ελεύθερη κυκλοφορία στην Ένωση) μόνο μέσω του TRACES. Προηγουμένως, το πιστοποιητικό εξεδίδετο μόνο σε χαρτί. 
            
            
               Η προβλεπόμενη πράξη θα επιτρέψει στις αρχές του Αγίου Μαρίνου να λαμβάνουν αποφάσεις στον τομέα που καλύπτει η πράξη και να κάνουν ανακοινώσεις όταν οι σχετικές διατάξεις αναφέρονται σε αποφάσεις ή ανακοινώσεις των κρατών μελών της ΕΕ.   
            
            
               Η προβλεπόμενη πράξη δεν συμπληρώνει ούτε τροποποιεί το θεσμικό πλαίσιο της συμφωνίας.
            
            
               Συνεπώς, η διαδικαστική νομική βάση για την προτεινόμενη απόφαση είναι το άρθρο 218 παράγραφος 9 της ΣΛΕΕ.
            
         
         
            
               4.2.Ουσιαστική νομική βάση
            
            
               4.2.1.Αρχές
            
            
               Η ουσιαστική νομική βάση για την έκδοση απόφασης βάσει του άρθρου 218 παράγραφος 9 της ΣΛΕΕ εξαρτάται πρωτίστως από τον στόχο και το περιεχόμενο της προβλεπόμενης πράξης για την οποία λαμβάνεται θέση εξ ονόματος της Ένωσης. Εάν η εν λόγω πράξη επιδιώκει διττό σκοπό ή έχει δύο συνιστώσες και εάν ένας από τους σκοπούς ή μία από τις συνιστώσες μπορεί να χαρακτηριστεί ο/η κύριος/-α, ενώ ο/η άλλος/-η έχει απλώς παρεπόμενο χαρακτήρα, η απόφαση δυνάμει του άρθρου 218 παράγραφος 9 της ΣΛΕΕ πρέπει να στηρίζεται σε μία και μόνη ουσιαστική νομική βάση, ήτοι εκείνη που επιβάλλει ο/η κύριος/-α ή πρωτεύων/-ουσα σκοπός ή συνιστώσα.
            
            
               4.2.2.Εφαρμογή στην προκειμένη περίπτωση
            
            
               Ο κύριος σκοπός και το περιεχόμενο της προβλεπόμενης πράξης αφορούν τη γεωργία.  
            
            
               Οι κανονισμοί που αποτελούν αντικείμενο της προβλεπόμενης πράξης (κανονισμός (ΕΚ) αριθ. 834/2007 του Συμβουλίου και κανονισμοί (ΕΚ) αριθ. 889/2008 και 1235/2008 της Επιτροπής) βασίζονται στο άρθρο 43 της ΣΛΕΕ (πρώην άρθρο 37 της ΣΕΚ).
            
            
               Ως εκ τούτου, η ουσιαστική νομική βάση για την προτεινόμενη απόφαση είναι το άρθρο 43 της ΣΛΕΕ.
            
            
               4.3.Συμπέρασμα
            
            
               Η νομική βάση της προτεινόμενης απόφασης θα πρέπει να είναι το άρθρο 43 της ΣΛΕΕ, σε συνδυασμό με το άρθρο 218 παράγραφος 9 της ΣΛΕΕ.
            
            
               5.Δημοσίευση της προβλεπόμενης πράξης
            
            
               Δεδομένου ότι η απόφαση της επιτροπής συνεργασίας ΕΕ-Αγίου Μαρίνου θα έχει τα έννομα αποτελέσματα που αναφέρονται στο σημείο 4.1.2, είναι σκόπιμο να δημοσιευθεί στη Επίσημη Εφημερίδα της Ευρωπαϊκής Ένωσης μετά την έκδοσή της.
            
            
               2019/0100 (NLE)
            
            
               Πρόταση
            
            
               ΑΠΟΦΑΣΗ ΤΟΥ ΣΥΜΒΟΥΛΙΟΥ
            
            
               για τη θέση που πρέπει να ληφθεί εξ ονόματος της Ευρωπαϊκής Ένωσης στο πλαίσιο της επιτροπής συνεργασίας που συστάθηκε με τη συμφωνία συνεργασίας και τελωνειακής ένωσης μεταξύ της Ευρωπαϊκής Οικονομικής Κοινότητας και της Δημοκρατίας του Αγίου Μαρίνου όσον αφορά τις ισχύουσες διατάξεις για τη βιολογική παραγωγή και την επισήμανση των βιολογικών προϊόντων, και τις ρυθμίσεις για τις εισαγωγές βιολογικών προϊόντων 
            
            
               ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
            
            
               Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 43, σε συνδυασμό με το άρθρο 218 παράγραφος 9,
            
            
               Έχοντας υπόψη την πρόταση της Ευρωπαϊκής Επιτροπής,
            
            
               Εκτιμώντας τα ακόλουθα:
            
            
               (1)Η συμφωνία συνεργασίας και τελωνειακής ένωσης μεταξύ της Ευρωπαϊκής Οικονομικής Κοινότητας και της Δημοκρατίας του Αγίου Μαρίνου
                  6
                («η συμφωνία») συνήφθη από την Ένωση με την απόφαση 2002/245/ΕΚ του Συμβουλίου
                  7
                και ετέθη σε ισχύ την 1η Απριλίου 2002. 
            
         
         
            
               (2)Σύμφωνα με το άρθρο 7 παράγραφος 2 της συμφωνίας, η επιτροπή συνεργασίας καθορίζει λεπτομερέστερα τις διατάξεις των κανονισμών περί ποιότητας. 
            
            
               (3)Η επιτροπή συνεργασίας πρόκειται να εκδώσει απόφαση σχετικά με τις εφαρμοστέες διατάξεις, βάσει της συμφωνίας, της νομοθεσίας της Ένωσης για τη βιολογική παραγωγή και την επισήμανση των βιολογικών προϊόντων, και τις ρυθμίσεις για τις εισαγωγές βιολογικών προϊόντων.
            
            
               (4)Είναι σκόπιμο να καθοριστεί η θέση που θα ληφθεί εξ ονόματος της Ένωσης στο πλαίσιο της επιτροπής συνεργασίας, καθώς ο καθορισμός με περισσότερες λεπτομέρειες των εφαρμοστέων διατάξεων της νομοθεσίας της Ένωσης θα ενισχύσει την ασφάλεια δικαίου μεταξύ των μερών της συμφωνίας και θα στηρίξει την ορθή λειτουργία της τελωνειακής ένωσης μεταξύ της Ένωσης και του Αγίου Μαρίνου.
            
            
               (5)Κατά συνέπεια, είναι αναγκαίο να αποσαφηνιστεί η εφαρμοστέα νομοθεσία της Ένωσης για τη βιολογική παραγωγή και την επισήμανση των βιολογικών προϊόντων, η οποία περιλαμβάνει τον κανονισμό (ΕΚ) αριθ. 834/2007 του Συμβουλίου
                  8
                και τους κανονισμούς (ΕΚ) αριθ. 889/2008
                  9
                και (ΕΚ) αριθ. 1235/2008 της Επιτροπής
                  10
               . Επιπλέον, είναι σκόπιμο να καθοριστούν οι αναγκαίες ρυθμίσεις για τις εισαγωγές βιολογικών προϊόντων, καθώς και η διαδικασία που πρέπει να ακολουθείται σε περίπτωση έκδοσης νέας ενωσιακής νομοθεσίας για τη βιολογική παραγωγή και την επισήμανση των βιολογικών προϊόντων, η οποία επηρεάζει τις παραπομπές στις εφαρμοστέες διατάξεις και τις συμφωνηθείσες ρυθμίσεις,
            
            
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
            
            
               Άρθρο 1
            
            
               Η θέση που πρέπει να ληφθεί εξ ονόματος της Ένωσης στην επιτροπή συνεργασίας που συστάθηκε με τη συμφωνία συνεργασίας και τελωνειακής ένωσης μεταξύ της Ευρωπαϊκής Οικονομικής Κοινότητας και της Δημοκρατίας του Αγίου Μαρίνου βασίζεται στο συνημμένο σχέδιο πράξης της επιτροπής συνεργασίας.
            
            
               Μικρότερης σημασίας αλλαγές στο σχέδιο της πράξης μπορούν να συμφωνηθούν από τους αντιπροσώπους της Ένωσης στο πλαίσιο της επιτροπής συνεργασίας χωρίς περαιτέρω απόφαση του Συμβουλίου.  
            
            
               Άρθρο 2
            
            
               Η παρούσα απόφαση απευθύνεται στην Επιτροπή.
            
            
               Βρυξέλλες,
            
            
               
                     Για το Συμβούλιο
               
               
                     Ο Πρόεδρος
               
            
         
         
            
                  
                     (1)
                  
                        ΕΕ L 156 της 23.6.2010, σ. 13.
               
               
                  
                     (2)
                  
                        Κανονισμός (ΕΚ) αριθ. 834/2007 του Συμβουλίου, της 28ης Ιουνίου 2007, για τη βιολογική παραγωγή και την επισήμανση των βιολογικών προϊόντων και την κατάργηση του κανονισμού (ΕΟΚ) αριθ. 2092/91 (ΕΕ L 189 της 20.7.2007, σ. 1).
               
               
                  
                     (3)
                  
                        Κανονισμός (ΕΚ) αριθ. 889/2008 της Επιτροπής, της 5ης Σεπτεμβρίου 2008, σχετικά με τη θέσπιση λεπτομερών κανόνων εφαρμογής του κανονισμού (ΕΚ) αριθ. 834/2007 του Συμβουλίου για τη βιολογική παραγωγή και την επισήμανση των βιολογικών προϊόντων όσον αφορά τον βιολογικό τρόπο παραγωγής, την επισήμανση και τον έλεγχο των προϊόντων (ΕΕ L 250 της 18.9.2008, σ. 1).
               
               
                  
                     (4)
                  
                        Κανονισμός (ΕΚ) αριθ. 1235/2008 της Επιτροπής, της 8ης Δεκεμβρίου 2008, για τον καθορισμό λεπτομερών κανόνων εφαρμογής του κανονισμού (ΕΚ) αριθ. 834/2007 του Συμβουλίου όσον αφορά τους όρους εισαγωγής βιολογικών προϊόντων από τρίτες χώρες (ΕΕ L 334 της 12.12.2008, σ. 25).
               
               
                  
                     (5)
                  
                        Απόφαση του Δικαστηρίου της 7ης Οκτωβρίου 2014, Γερμανία κατά Συμβουλίου, C-399/12, ECLI:EU:C:2014:2258, σκέψεις 61 έως 64. 
               
               
                  
                     (6)
                  
                        ΕΕ L 84 της 28.3.2002, σ. 43.
               
               
                  
                     (7)
                  
                        Απόφαση 2002/245/ΕΚ του Συμβουλίου, της 28ης Φεβρουαρίου 2002, σχετικά με τη σύναψη της συμφωνίας συνεργασίας και τελωνειακής ένωσης μεταξύ της Ευρωπαϊκής Οικονομικής Κοινότητας και της Δημοκρατίας του Αγίου Μαρίνου και του πρωτοκόλλου της εν λόγω συμφωνίας κατόπιν της διευρύνσεως με έναρξη ισχύος την 1η Ιανουαρίου 1995 (ΕΕ L 84 της 28.3.2002, σ. 41).
               
               
                  
                     (8)
                  
                        Κανονισμός (ΕΚ) αριθ. 834/2007 του Συμβουλίου, της 28ης Ιουνίου 2007, για τη βιολογική παραγωγή και την επισήμανση των βιολογικών προϊόντων και την κατάργηση του κανονισμού (ΕΟΚ) αριθ. 2092/91 (ΕΕ L 189 της 20.7.2007, σ. 1). 
               
               
                  
                     (9)
                  
                        Κανονισμός (ΕΚ) αριθ. 889/2008 της Επιτροπής, της 5ης Σεπτεμβρίου 2008, σχετικά με τη θέσπιση λεπτομερών κανόνων εφαρμογής του κανονισμού (ΕΚ) αριθ. 834/2007 του Συμβουλίου για τη βιολογική παραγωγή και την επισήμανση των βιολογικών προϊόντων όσον αφορά τον βιολογικό τρόπο παραγωγής, την επισήμανση και τον έλεγχο των προϊόντων (ΕΕ L 250 της 18.9.2008, σ. 1). 
               
               
                  
                     (10)
                  
                        Κανονισμός (ΕΚ) αριθ. 1235/2008 της Επιτροπής, της 8ης Δεκεμβρίου 2008, για τον καθορισμό λεπτομερών κανόνων εφαρμογής του κανονισμού (ΕΚ) αριθ. 834/2007 του Συμβουλίου όσον αφορά τους όρους εισαγωγής βιολογικών προϊόντων από τρίτες χώρες (ΕΕ L 334 της 12.12.2008, σ. 25). 
               
            
      
    ---documentbreak--- 
      
         
               ΕΥΡΩΠΑΪΚΗ ΕΠΙΤΡΟΠΗ
            Βρυξέλλες, 30.4.2019
            COM(2019) 207 final
            ΠΑΡΑΡΤΗΜΑ
            της
            Πρότασης για απόφαση του Συμβουλίου
            για τη θέση που πρέπει να ληφθεί εξ ονόματος της Ευρωπαϊκής Ένωσης στο πλαίσιο της επιτροπής συνεργασίας που συστάθηκε με τη συμφωνία συνεργασίας και τελωνειακής ένωσης μεταξύ της Ευρωπαϊκής Οικονομικής Κοινότητας και της Δημοκρατίας του Αγίου Μαρίνου όσον αφορά τις ισχύουσες διατάξεις για τη βιολογική παραγωγή και την επισήμανση των βιολογικών προϊόντων, και τις ρυθμίσεις για τις εισαγωγές βιολογικών προϊόντων 
            
               
         
         
            
               ΠΑΡΑΡΤΗΜΑ
            
            
            
               Σχέδιο
            
            
               ΑΠΟΦΑΣΗ αριθ. …/2018 ΤΗΣ ΕΠΙΤΡΟΠΗΣ ΣΥΝΕΡΓΑΣΙΑΣ ΕΕ–ΑΓΙΟΥ ΜΑΡΙΝΟΥ
            
            
               της XX YY 2018
            
            
               σχετικά με τις ισχύουσες διατάξεις για τη βιολογική παραγωγή και την επισήμανση των βιολογικών προϊόντων, και τις ρυθμίσεις για τις εισαγωγές βιολογικών προϊόντων, οι οποίες θεσπίστηκαν στο πλαίσιο της συμφωνίας συνεργασίας και τελωνειακής ένωσης μεταξύ της Ευρωπαϊκής Οικονομικής Κοινότητας και της Δημοκρατίας του Αγίου Μαρίνου 
            
            
               Η ΕΠΙΤΡΟΠΗ ΣΥΝΕΡΓΑΣΙΑΣ ΕΕ-ΑΓΙΟΥ ΜΑΡΙΝΟΥ,
            
            
               Έχοντας υπόψη τη συμφωνία συνεργασίας και τελωνειακής ένωσης μεταξύ της Ευρωπαϊκής Οικονομικής Κοινότητας και της Δημοκρατίας του Αγίου Μαρίνου
                  1
               , και ιδίως το άρθρο 7 παράγραφος 2, το άρθρο 8 παράγραφος 3 στοιχείο γ) και το άρθρο 23 παράγραφος 1,
            
            
               Εκτιμώντας τα ακόλουθα:
            
            
               (1)
                     Το άρθρο 6 παράγραφος 4 της συμφωνίας συνεργασίας και τελωνειακής ένωσης μεταξύ της Ευρωπαϊκής Οικονομικής Κοινότητας και της Δημοκρατίας του Αγίου Μαρίνου («η συμφωνία») προβλέπει ότι, στον τομέα των συναλλαγών γεωργικών προϊόντων μεταξύ της Ένωσης και της Δημοκρατίας του Αγίου Μαρίνου, η Δημοκρατία του Αγίου Μαρίνου αναλαμβάνει την υποχρέωση να υιοθετήσει την ενωσιακή νομοθεσία για την ποιότητα στον βαθμό που είναι αναγκαίος για την καλή λειτουργία της συμφωνίας 
            
            
               (2)
                     Σύμφωνα με το άρθρο 7 παράγραφος 1 πέμπτο εδάφιο της συμφωνίας, η Δημοκρατία του Αγίου Μαρίνου οφείλει να εφαρμόζει, όσον αφορά τις χώρες που δεν είναι μέλη της Ένωσης («τρίτες χώρες»), την ενωσιακή νομοθεσία για την ποιότητα, στον βαθμό που είναι απαραίτητος για την καλή λειτουργία της συμφωνίας.
            
            
               (3)
                     Για να αποφευχθούν τα εμπόδια στην ελεύθερη κυκλοφορία των εμπορευμάτων και να εξασφαλιστεί η ορθή λειτουργία της τελωνειακής ένωσης που θεσπίστηκε με τη συμφωνία, είναι σκόπιμο να καθοριστούν λεπτομερέστερα οι διατάξεις της ενωσιακής νομοθεσίας για την ποιότητα που ισχύουν για τη βιολογική παραγωγή και την επισήμανση των βιολογικών προϊόντων. 
            
            
               (4)
                     Για να εξασφαλιστεί η συμμόρφωση με την ενωσιακή νομοθεσία σχετικά με τις εισαγωγές βιολογικών προϊόντων από τρίτες χώρες στη Δημοκρατία του Αγίου Μαρίνου, είναι αναγκαίο να καθοριστούν οι σχετικές ρυθμίσεις που πρέπει να εφαρμόζονται από τις εθνικές αρχές.   
            
            
               (5)
                     Για να εξασφαλιστεί η συμμόρφωση με τη νομοθεσία της Ένωσης όσον αφορά τα βιολογικά προϊόντα που παρασκευάζονται ή παράγονται στη Δημοκρατία του Αγίου Μαρίνου, θα πρέπει επίσης να καθοριστούν οι σχετικές ρυθμίσεις. 
            
            
               (6)
                     Είναι επίσης σκόπιμο να προβλεφθεί η διαδικασία που πρέπει να ακολουθείται σε περίπτωση θέσπισης νέας ενωσιακής νομοθεσίας για τη βιολογική παραγωγή και την επισήμανση των βιολογικών προϊόντων, η οποία επηρεάζει τις παραπομπές στις διατάξεις και τις ρυθμίσεις που ορίζονται στην παρούσα απόφαση,
            
            
                  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
            
            
               Άρθρο 1
            
            
               Οι εφαρμοστέες διατάξεις της νομοθεσίας της Ένωσης για τη βιολογική παραγωγή και την επισήμανση των βιολογικών προϊόντων αναφέρονται στο παράρτημα Α.
            
            
               Άρθρο 2
            
         
         
            
               Οι ρυθμίσεις που είναι αναγκαίες για να διασφαλιστεί η συμμόρφωση με τη νομοθεσία της Ένωσης που αναφέρεται στο άρθρο 1, όσον αφορά τις εισαγωγές βιολογικών προϊόντων από τρίτες χώρες στη Δημοκρατία του Αγίου Μαρίνου, ορίζονται στο παράρτημα Β.
            
            
               Άρθρο 3
            
            
               Οι ρυθμίσεις που είναι αναγκαίες για να διασφαλιστεί η συμμόρφωση με τη νομοθεσία της Ένωσης που αναφέρεται στο άρθρο 1, όσον αφορά τα βιολογικά προϊόντα που παρασκευάζονται ή παράγονται στη Δημοκρατία του Αγίου Μαρίνου, ορίζονται στο παράρτημα Γ. 
            
            
               Άρθρο 4
            
            
               Οι τροποποιήσεις των παραρτημάτων Α, Β και Γ, καθώς και άλλες πρακτικές ρυθμίσεις που είναι αναγκαίες για την εφαρμογή της νομοθεσίας η οποία αναφέρεται στα εν λόγω παραρτήματα, συμφωνούνται από τις υπηρεσίες της Ευρωπαϊκής Επιτροπής και τις αρχές της Δημοκρατίας του Αγίου Μαρίνου.   
            
            
               Άρθρο 5
            
            
               Η παρούσα απόφαση αρχίζει να ισχύει την ημέρα της έκδοσής της. 
            
            
               Βρυξέλλες, XX YYY 2018.
            
            
                  Για την Επιτροπή Συνεργασίας
            
            
                  Ο Πρόεδρος 
               
            
               
            
               
            
               ΠΑΡΑΡΤΗΜΑ Α
            
            
               ΚΑΤΑΛΟΓΟΣ ΕΦΑΡΜΟΣΤΕΩΝ ΔΙΑΤΑΞΕΩΝ ΓΙΑ ΤΗ ΒΙΟΛΟΓΙΚΗ ΠΑΡΑΓΩΓΗ ΚΑΙ ΤΗΝ ΕΠΙΣΗΜΑΝΣΗ ΤΩΝ ΒΙΟΛΟΓΙΚΩΝ ΠΡΟΪΟΝΤΩΝ  
            
            
            
               Κανονισμός (ΕΚ) αριθ. 834/2007 του Συμβουλίου, της 28ης Ιουνίου 2007, για τη βιολογική παραγωγή και την επισήμανση των βιολογικών προϊόντων και την κατάργηση του κανονισμού (ΕΟΚ) αριθ. 2092/91 (ΕΕ L 189 της 20.7.2007, σ. 1), όπως τροποποιήθηκε με:
            
            
               -
                     τον κανονισμό (ΕΚ) αριθ. 967/2008 του Συμβουλίου της 29ης Σεπτεμβρίου 2008 (ΕΕ L 264 της 3.10.2008, σ. 1), 
            
            
               -
                     τον κανονισμό (ΕΕ) αριθ. 517/2013 του Συμβουλίου, της 13ης Μαΐου 2013 (ΕΕ L 158 της 10.6.2013, σ. 1).
            
            
               Κανονισμός (ΕΚ) αριθ. 889/2008 της Επιτροπής, της 5ης Σεπτεμβρίου 2008, σχετικά με τη θέσπιση λεπτομερών κανόνων εφαρμογής του κανονισμού (ΕΚ) αριθ. 834/2007 του Συμβουλίου για τη βιολογική παραγωγή και την επισήμανση των βιολογικών προϊόντων όσον αφορά τον βιολογικό τρόπο παραγωγής, την επισήμανση και τον έλεγχο των προϊόντων (ΕΕ L 250 της 18.9.2008, σ. 1), όπως τροποποιήθηκε με:
            
            
               -
                     τον κανονισμό (ΕΚ) της Επιτροπής αριθ. 1254/2008 της 15ης Δεκεμβρίου 2008 (ΕΕ L 337 της 16.12.2008, σ. 80),
            
         
         
            
               -
                     τον κανονισμό (ΕΚ) της Επιτροπής αριθ. 710/2009 της 5ης Αυγούστου 2009 (ΕΕ L 204 της 6.8.2009, σ. 15),
            
            
               -
                     τον κανονισμό (ΕΕ) της Επιτροπής αριθ. 271/2010 της 24ης Μαρτίου 2010 (ΕΕ L 84 της 31.3.2010, σ. 19),
            
            
               -
                     τον εκτελεστικό κανονισμό (ΕΕ) της Επιτροπής αριθ. 344/2011 της 8ης Απριλίου 2011 (ΕΕ L 96 της 9.4.2011, σ. 15),
            
            
               -
                     τον εκτελεστικό κανονισμό (ΕΕ) της Επιτροπής αριθ. 426/2011 της 2ας Μαΐου 2011 (ΕΕ L 113 της 3.5.2011, σ. 1),
            
            
               -
                     τον εκτελεστικό κανονισμό (ΕΕ) της Επιτροπής αριθ. 126/2012 της 14ης Φεβρουαρίου 2012 (ΕΕ L 41 της 15.2.2012, σ. 5),
            
            
               - 
                     τον εκτελεστικό κανονισμό (ΕΕ) της Επιτροπής αριθ. 203/2012 της 8ης Μαρτίου 2012 (ΕΕ L 71 της 9.3.2012, σ. 42),
            
            
               -
                     τον εκτελεστικό κανονισμό (ΕΕ) της Επιτροπής αριθ. 505/2012 της 14ης Ιουνίου 2012 (ΕΕ L 154 της 15.6.2012, σ. 12), 
            
            
               -
                     τον εκτελεστικό κανονισμό (ΕΕ) της Επιτροπής αριθ. 392/2013 της 29ης Απριλίου 2013 (ΕΕ L 118 της 30.4.2013, σ. 5), 
            
            
               -
                     τον κανονισμό (ΕΕ) της Επιτροπής αριθ. 519/2013 της 21ης Φεβρουαρίου 2013 (ΕΕ L 158 της 10.6.2013, σ. 74),
            
            
               -
                     τον εκτελεστικό κανονισμό (ΕΕ) της Επιτροπής αριθ. 1030/2013 της 24ης Οκτωβρίου 2013 (ΕΕ L 283 της 25.10.2013, σ. 15),
            
            
               -
                     τον εκτελεστικό κανονισμό (ΕΕ) της Επιτροπής αριθ. 1364/2013 της 17ης Δεκεμβρίου 2013 (ΕΕ L 343 της 19.12.2013, σ. 29),
            
            
               -
                     τον εκτελεστικό κανονισμό (ΕΕ) της Επιτροπής αριθ. 354/2014 της 8ης Απριλίου 2014 (ΕΕ L 106 της 9.4.2014, σ. 7),
            
            
               -
                     τον εκτελεστικό κανονισμό (ΕΕ) της Επιτροπής αριθ. 836/2014 της 31ης Ιουλίου 2014 (ΕΕ L 230 της 1.8.2014, σ. 10), 
            
            
               -
                     τον εκτελεστικό κανονισμό (ΕΕ) της Επιτροπής αριθ. 1358/2014 της 18ης Δεκεμβρίου 2014 (ΕΕ L 365 της 19.12.2014, σ. 97),
            
            
               -
                     τον εκτελεστικό κανονισμό (ΕΕ) της Επιτροπής 2016/673 της 29ης Απριλίου 2016 (ΕΕ L 116 της 30.4.2016, σ. 8),
            
            
               -
                     τον εκτελεστικό κανονισμό (ΕΕ) της Επιτροπής 2016/1842 της 14ης Οκτωβρίου 2016 (ΕΕ L 282 της 19.10.2016, σ. 19),
            
            
               -
                     τον εκτελεστικό κανονισμό (ΕΕ) της Επιτροπής 2017/838 της 17ης Μαΐου 2017, (ΕΕ L 125 της 18.5.2017, σ. 5),
            
            
               -
                     τον εκτελεστικό κανονισμό (ΕΕ) της Επιτροπής 2017/2273 της 8ης Δεκεμβρίου 2017 (ΕΕ L 326 της 9.12.2017, σ. 42).
            
            
            
               Κανονισμός (ΕΚ) αριθ. 1235/2008 της Επιτροπής, της 8ης Δεκεμβρίου 2008, για τον καθορισμό των λεπτομερών κανόνων εφαρμογής του κανονισμού (ΕΚ) αριθ. 834/2007 του Συμβουλίου όσον αφορά τους όρους εισαγωγής βιολογικών προϊόντων από τρίτες χώρες (ΕΕ L 334 της 12.12.2008, σ. 25), όπως τροποποιήθηκε με:
            
         
         
            
               -
                     τον κανονισμό (ΕΚ) της Επιτροπής 537/2009 της 19ης Ιουνίου 2009 (ΕΕ L 159 της 20.6.2009, σ. 6),
            
            
               -
                     τον κανονισμό (ΕΕ) αριθ. 471/2010 της Επιτροπής της 31ης Μαΐου 2010 (ΕΕ L 134 της 1.6.2010, σ. 1),
            
            
               -
                     τον εκτελεστικό κανονισμό (ΕΕ) αριθ. 590/2011 της Επιτροπής της 20ής Ιουνίου 2011 (ΕΕ L 161 της 21.6.2011, σ. 9),
            
            
               -
                     τον εκτελεστικό κανονισμό (ΕΕ) αριθ. 1084/2011 της Επιτροπής της 27ης Οκτωβρίου 2011 (ΕΕ L 281 της 28.10.2011, σ. 3),
            
            
               -
                     τον εκτελεστικό κανονισμό (ΕΕ) αριθ. 1267/2011 της Επιτροπής της 6ης Δεκεμβρίου 2011 (ΕΕ L 324 της 7.12.2011, σ. 9), 
            
            
               -
                     τον εκτελεστικό κανονισμό (ΕΕ) της Επιτροπής αριθ. 126/2012 της 14ης Φεβρουαρίου 2012 (ΕΕ L 41 της 15.2.2012, σ. 5), 
            
            
               -
                     τον εκτελεστικό κανονισμό (ΕΕ) αριθ. 508/2012 της Επιτροπής της 20ής Ιουνίου 2012 (ΕΕ L 162 της 21.6.2012, σ. 1),
            
            
               -
                     τον εκτελεστικό κανονισμό (ΕΕ) αριθ. 751/2012 της Επιτροπής της 16ης Αυγούστου 2012 (ΕΕ L 222 της 18.8.2012, σ. 5),
            
            
               -
                     τον εκτελεστικό κανονισμό (ΕΕ) αριθ. 125/2013 της Επιτροπής της 13ης Φεβρουαρίου 2013 (ΕΕ L 43 της 14.2.2013, σ. 1),
            
            
               -
                     τον κανονισμό (ΕΕ) της Επιτροπής αριθ. 519/2013 της 21ης Φεβρουαρίου 2013 (ΕΕ L 158 της 10.6.2013, σ. 74),
            
            
               -
                     τον εκτελεστικό κανονισμό (ΕΕ) αριθ. 567/2013 της Επιτροπής της 18ης Ιουνίου 2013 (ΕΕ L 167 της 19.6.2013, σ. 30),
            
            
               -
                     τον εκτελεστικό κανονισμό (ΕΕ) αριθ. 586/2013 της Επιτροπής της 20ής Ιουνίου 2013 (ΕΕ L 169 της 21.6.2013, σ. 51),
            
            
               -
                     τον εκτελεστικό κανονισμό (ΕΕ) της Επιτροπής αριθ. 355/2014 της 8ης Απριλίου 2014 (ΕΕ L 106 της 9.4.2014, σ. 15),
            
            
               -
                     τον εκτελεστικό κανονισμό (ΕΕ) αριθ. 442/2014 της Επιτροπής της 30ής Απριλίου 2014 (ΕΕ L 130 της 1.5.2014, σ. 39),
            
            
               -
                     τον εκτελεστικό κανονισμό (ΕΕ) αριθ. 644/2014 της Επιτροπής της 16ης Ιουνίου 2014 (ΕΕ L 177 της 17.6.2014, σ. 42),
            
            
               -
                     τον εκτελεστικό κανονισμό (ΕΕ) αριθ. 829/2014 της Επιτροπής της 30ής Ιουλίου 2014 (ΕΕ L 228 της 31.7.2014, σ. 9),
            
            
               -
                     τον εκτελεστικό κανονισμό (ΕΕ) αριθ. 1287/2014 της Επιτροπής της 28ης Νοεμβρίου 2014 (ΕΕ L 348 της 4.12.2014, σ. 1), 
            
            
               -
                     τον εκτελεστικό κανονισμό (ΕΕ) 2015/131 της Επιτροπής της 26ης Ιανουαρίου 2015 (ΕΕ L 23 της 29.1.2015, σ. 1),
            
            
               -
                     τον εκτελεστικό κανονισμό (ΕΕ) 2015/931 της Επιτροπής της 17ης Ιουνίου 2015 (ΕΕ L 151 της 18.6.2015, σ. 1),
            
            
               -
                     τον εκτελεστικό κανονισμό (ΕΕ) 2015/1980 της Επιτροπής της 4ης Νοεμβρίου 2015 (ΕΕ L 289 της 5.11.2015, σ. 6),
            
         
         
            
               -
                     τον εκτελεστικό κανονισμό (ΕΕ) 2015/2345 της Επιτροπής της 15ης Δεκεμβρίου 2015 (ΕΕ L 330 της 16.12.2015, σ. 29),
            
            
               -
                     τον εκτελεστικό κανονισμό (ΕΕ) 2016/459 της Επιτροπής της 18ης Μαρτίου 2016 (ΕΕ L 80 της 31.3.2016, σ. 14),
            
            
               -
                     τον εκτελεστικό κανονισμό (ΕΕ) 2016/910 της Επιτροπής της 9ης Ιουνίου 2016 (ΕΕ L 153 της 10.6.2016, σ. 23),
            
            
               -
                     τον εκτελεστικό κανονισμό (ΕΕ) 2016/1330 της Επιτροπής της 2ας Αυγούστου 2016 (ΕΕ L 210 της 4.8.2016, σ. 43), 
            
            
               -
                     τον εκτελεστικό κανονισμό (ΕΕ) της Επιτροπής 2016/1842 της 14ης Οκτωβρίου 2016 (ΕΕ L 282 της 19.10.2016, σ. 19),
            
            
               -
                     τον εκτελεστικό κανονισμό (ΕΕ) 2016/2259 της Επιτροπής της 15ης Δεκεμβρίου 2016 (ΕΕ L 342 της 16.12.2016, σ. 4), 
            
            
               -
                     τον εκτελεστικό κανονισμό (ΕΕ) 2017/872 της Επιτροπής της 22ας Μαΐου 2017 (ΕΕ L 134 της 23.5.2017, σ. 6),
            
            
               -
                     τον εκτελεστικό κανονισμό (ΕΕ) 2017/1473 της Επιτροπής της 14ης Αυγούστου 2017 (ΕΕ L 210 της 15.8.2017, σ. 4),
            
            
               -
                     τον εκτελεστικό κανονισμό (ΕΕ) 2017/1862 της Επιτροπής της 16ης Οκτωβρίου 2017 (ΕΕ L 266 της 17.10.2017, σ. 1),
            
            
               -
                     τον εκτελεστικό κανονισμό (ΕΕ) 2017/2329 της Επιτροπής της 14ης Δεκεμβρίου 2017 (ΕΕ L 333 της 15.12.2017, σ. 29),
            
            
               -
                     τον εκτελεστικό κανονισμό (ΕΕ) 2018/949 της Επιτροπής της 3ης Ιουλίου 2018 (ΕΕ L 167 της 4.7.2018, σ. 3),
            
            
               όπως διορθώθηκε με την:
            
            
               ΕΕ L 28 της 4.2.2015, σ. 48 (1287/2014),
            
            
               ΕΕ L 241 της 17.9.2015, σ. 51 (2015/131).
            
            
               ΠΑΡΑΡΤΗΜΑ B
            
            
               ΡΥΘΜΙΣΕΙΣ ΠΟΥ ΑΝΑΦΕΡΟΝΤΑΙ ΣΤΟ ΑΡΘΡΟ 2
            
            
            
               1. Τα βιολογικά προϊόντα που εισάγονται στη Δημοκρατία του Αγίου Μαρίνου από τρίτες χώρες συνοδεύονται από πιστοποιητικό ελέγχου όπως αναφέρεται στο άρθρο 33 παράγραφος 1 πρώτο εδάφιο στοιχείο δ) του κανονισμού (ΕΚ) αριθ. 834/2007.
            
            
               2. Η Δημοκρατία του Αγίου Μαρίνου χρησιμοποιεί το ηλεκτρονικό σύστημα TRACES (Trade Control and Expert System) που θεσπίστηκε με την απόφαση 2003/24/ΕΚ της Επιτροπής
                  2
                για την επεξεργασία των ηλεκτρονικών πιστοποιητικών ελέγχου για τις εισαγωγές βιολογικών προϊόντων από τρίτες χώρες. 
            
            
               3. Για τους σκοπούς του άρθρου 13 του κανονισμού (ΕΚ) αριθ. 1235/2008, όσον αφορά τις εισαγωγές βιολογικών προϊόντων από τρίτες χώρες στη Δημοκρατία του Αγίου Μαρίνου, η επαλήθευση και η θεώρηση των πιστοποιητικών ελέγχου με χρήση του συστήματος TRACES πραγματοποιούνται για λογαριασμό της Δημοκρατίας του Αγίου Μαρίνου από τα τελωνεία που παρατίθενται στο παράρτημα II της απόφασης Omnibus αριθ. 1/2010
                  3
               .
            
         
         
            
               4. Για τους σκοπούς του άρθρου 16 παράγραφος 2 του κανονισμού (ΕΚ) αριθ. 1235/2008, μπορεί να ζητηθεί από τη Δημοκρατία του Αγίου Μαρίνου να ενεργήσει ως συνεισηγητής. Η Δημοκρατία του Αγίου Μαρίνου μπορεί να αποδεχθεί το καθήκον αυτό κατά την κρίση της.
            
            
               
            
               ΠΑΡΑΡΤΗΜΑ Γ
            
            
               ΡΥΘΜΙΣΕΙΣ ΠΟΥ ΑΝΑΦΕΡΟΝΤΑΙ ΣΤΟ ΑΡΘΡΟ 3
            
            
            
               1.Στα σχετικά άρθρα των κανονισμών που παρατίθενται στο παράρτημα Α, ο όρος «κράτος μέλος» ή «κράτη μέλη» θεωρείται ότι περιλαμβάνει τη Δημοκρατία του Αγίου Μαρίνου. 
            
            
               2.Όταν τα σχετικά άρθρα των κανονισμών που παρατίθενται στο παράρτημα Α προβλέπουν ότι πρέπει να ληφθεί απόφαση ή να κοινοποιηθεί ανακοίνωση ή κοινοποίηση από κράτος μέλος, η εν λόγω απόφαση λαμβάνεται ή η εν λόγω ανακοίνωση ή κοινοποίηση πραγματοποιείται από τις αρχές της Δημοκρατίας του Αγίου Μαρίνου. Οι εν λόγω αρχές λαμβάνουν υπόψη τις γνωμοδοτήσεις των επιστημονικών επιτροπών της Ένωσης και χρησιμοποιούν ως βάση για τις αποφάσεις τους τη νομολογία του Δικαστηρίου της Ευρωπαϊκής Ένωσης και τους κανόνες διοικητικής συμπεριφοράς που έχει εκδώσει η Ευρωπαϊκή Επιτροπή. 
            
         
         
            
                  
                     (1)
                  
                        ΕΕ L 84 της 28.3.2002, σ. 43.
               
               
                  
                     (2)
                  
                        Απόφαση 2003/24/ΕΚ της Επιτροπής, της 30ής Δεκεμβρίου 2002, όσον αφορά την ανάπτυξη ενός ενοποιημένου μηχανογραφικού κτηνιατρικού συστήματος (ΕΕ L 8 της 14.1.2003, σ. 44).
               
               
                  
                     (3)
                  
                        Απόφαση αριθ. 1/2010 γενικού χαρακτήρα («Omnibus») της Επιτροπής συνεργασίας ΕΕ-Αγίου Μαρίνου, της 29ης Μαρτίου 2010, για τη θέσπιση διαφόρων μέτρων εφαρμογής για τη συμφωνία συνεργασίας και τελωνειακής ένωσης μεταξύ της Ευρωπαϊκής Οικονομικής Κοινότητας και της Δημοκρατίας του Αγίου Μαρίνου (ΕΕ L 156 της 23.6.2010, σ. 13).